《怀王侍郎刘秘监》
宋代·喻良能

平生西蜀刘中垒，四海东嘉王右军。
三载相思千里梦，何时把酒听论文。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。